BEAUTY เดือนเดียวรูดหนัก 41% โบรกฯ ชี้ยังเจอแรงขายต่อเนื่อง
BEAUTY เดือนเดียวรูดหนัก 41% โบรกฯ ชี้ยังเจอแรงขายต่อเนื่อง โดยปิดตลาดเช้านี้อยู่ที่ 13.80 บาท ลบ 1.90 บาท หรือ 12.10% สูงสุดที่ 16.10 บาท ต่ำสุดที่ 13.70 บาท ด้วยมูลค่าซื้อขาย 2.39 พันล้านบาท
5 มิ.ย. 2561

ผู้สื่อข่าวรายงานว่า ราคาหุ้น บริษัท บิวตี้ คอมมูนิตี้ จำกัด (มหาชน) หรือ BEAUTY ปิดตลาดเช้านี้อยู่ที่ 13.80 บาท ลบ 1.90 บาท หรือ 12.10% สูงสุดที่ 16.10 บาท ต่ำสุดที่ 13.70 บาท ด้วยมูลค่าซื้อขาย 2.39 พันล้านบาท

ทั้งนี้ ราคาหุ้น BEAUTY ปรับตัวลงต่อเนื่อง โดยภายในระยะเวลา 1 เดือน ราคาหุ้นปรับตัวลงถึง 9.5 บาท จากเดิมราคาอยู่ที่ 23.30 บาท เมื่อวันที่ 30 เม.ย.2561 หรือคิดเป็น 40.77% และยังทำจุดต่ำสุดในรอบ 9 เดือน นับตั้งแต่ราคาหุ้นอยู่ที่ระดับ 13.80 บาท เมื่อวันที่ 31 ส.ค.2560
ด้าน บล.ซีจีเอส-ซีไอเอ็มบี ระบุในบทวิเคราะห์ว่า BEAUTY มีสัญญาณขายต่อเนื่อง แนวโน้มลงทดสอบแนวรับ 14.50 บาท ให้แนวต้าน 17 บาท
อย่างไรก็ตาม บล.เอเซีย พลัส ระบุในบทวิเคราะห์ คาดว่าหุ้นกลุ่มค้าปลีกน่าจะได้ประโยชน์จากจีนลดภาษีนำเข้า โดย BEAUTY มียอดขายจากต่างประเทศ 10% ของรายได้รวม และ 90%ส่งออกไปตลาดจีน ทั้งนี้ให้ราคาเป้าหมาย BEAUTY ที่ 21 บาท